laion/Wikipedia-Exotic huggingface dataset:
אוחילה לאל

אוחילה לאל הוא פיוט מסוג רשות שלא ידוע מחברו, ונאמר בתפילת ראש השנה כרשות לאמירת פיוטי מלכויות זכרונות ושופרות ובתפילת יום הכיפורים כרשות לאמירת סדר העבודה. הפיוט כולל ארבעה טורים ללא חרוז הפותחים כולם באות א'. הפיוט נחתם בשרשרת פסוקים שהרכבה המדויק משתנה בין המנהגים אך כוללת בדרך כלל את ספר משלי, פרק ט"ז, פסוק א'; את ספר תהלים, פרק נ"א, פסוק י"ז; ואת ספר תהלים, פרק י"ט, פסוק ט"ו. פסוקים אלה אופייניים לסיומם של פיוטי רשות. זהותו של מחבר הפיוט אינה ידועה, אולם מתפוצתו הרבה וחוסר החריזה שבו, דבר שהיה נהוג אצל פייטנים קדומים, ניתן להסיק שהוא עתיק ביותר, אולי מן התקופה הקדם-קלאסית. בדומה לפיוטים אחרים שנאמרים על ידי שליח הציבור בתפילות הימים הנוראים, כגון "מסוד חכמים ונבונים" ו"הנני העני ממעש", משמשת התפילה מעין בקשת רשות לשאת תפילה. על פי מנהג יהדות אשכנז, הפיוט נאמר באמצע חזרת הש"ץ בתפילת מוסף - בראש השנה לפני אמירת פיוטי התקיעות, ובתפילות יום הכיפורים לפני סדר העבודה. במאות השנים האחרונות, בנוסח הספרדים אומרים את הפיוט כפתיחה לחזרת הש"ץ בתפילת מוסף, אף שכנראה בעבר נהגו לאמרו בחזרת הש"ץ כבנוסח אשכנז. בנוסף למנגינות המסורתיות, לפיוט ישנם מספר לחנים מודרניים שאחד המוכרים בהם הולחן על ידי הרב הלל פלאי. הפיוט בוצע במקור על ידי הזמר החסידי ליפא שמעלצר ולאחר מכן על ידי מספר זמרים ישראליים, כגון יצחק מאיר, ישי ריבו ואודהליה ברלין באלבומה אחלה פניו . נחלקו הדעות האם היחיד אומר את הפיוט בתפילת הלחש. דעת הרמב"ם והכל בו שגם היחיד אומר זאת בתפילת הלחש. לעומת זאת האבודרהם (בסדר תפילת ראש השנה) והטור (תקצ"א) כתבו שאין ליחיד לאומרה היות ואומרים בה "אֲשֶׁר בִּקְהַל עָם אָשִׁיר עֻזּוֹ". וכך התקבל בתפוצות ישראל שאין היחיד אומרה בתפילת לחש. לכל הדעות אין בעיה לציבור לומר זאת עם החזן בחזרת הש"ץ וכך נהוג היום ברוב הקהילות. מידע על היצירה "אוחילה לאל" באתר מיוזיק בריינז "אוחילה לאל" באתר בית לזמר העברי אוחילה לאל, באתר "מחלקי המים" אוחילה לאל, באתר הפיוט והתפילה מידע על אוחילה לאל בקטלוג הספרייה הלאומית וכך במחזור ויטרי שכתב הרב שמחה בן שמואל מוויטרי במאה ה-12 ובפירוש האבודרהם לתפילת ראש השנה, מהמאה ה-14 דניאל גולדשמידט, מחזור לראש השנה, ירושלים תש"ל, מבוא, עמ' מד. מגילת איכה, פרק ג', פסוק כ"א ספר תהילים, פרק קי"ט, פסוק נ"ח ספר שמות, פרק ל"ב, פסוק י"א מצודת דוד על תהילים קיט נח אבודרהם על סדר תפילת ראש השנה ספר משלי, פרק ט"ז, פסוק א' ספר תהילים, פרק מ', פסוק י' ספר תהילים, פרק נ"ט, פסוק י"ז אבודרהם על סדר תפילת ראש השנה ספר תהילים, פרק קי"ט, פסוק קע"א רש"י שם ספר משלי, פרק ט"ז, פסוק ד' ספר משלי, פרק ט"ז, פסוק ט' מלבי"ם שם ספר תהילים, פרק נ"א, פסוק י"ז אוחילה לאל // יצחק מאיר מארח את אודי דוידי, באתר יוטיוב ישי ריבו - אוחילה, באתר יוטיוב https://he.wikisource.org/wiki/רמב"ם_סדר_התפילה_ד ראש השנה סימן ס"ד סיכום הדברים באתר פורום לתורה.
זן טהור

זן טהור (באנגלית: True breeding organism) הוא זן של אורגניזם כלשהו, בו כל הפרטים זהים גנטית. זן זה נוצר על ידי צומח או בעל חיים שעבר סדרה של הכלאות עצמיות או תוך משפחתיות כך שהאללים שלו זהים. זנים טהורים הם זנים שכל הפרטים המשתייכים אליהם (הורים וצאצאים) הם היו אחידים בתכונה או בתכונות הנבדקות. זן (טקסונומיה) מונח בעברית המתייחס לכמה מושגים, שהמשותף להם הוא תיאור של רמה טקסונומית מתחת למין. טהור (pure) - נקי, זך, לא מעורבב עם אף זן שאינו זהה לו. במקרה זה ניתן לגדל כמות בלתי מוגבלת של פרטים. זן טהור מתאפיין בכך שהוא הומוזיגוט בכל הגנום. על מנת ליצור זן טהור מזן שאינו טהור יש לבצע הכלאות של בין אחים ואחיות לאותם הורים, או הכלאות עצמיות במשך כ-20 דורות, כך שבסוף התהליך מתקבלים פרטים זהים. זנים טהורים מהווים כלי מרכזי במחקר הגנטי מאחר שבעזרתם ניתן לזהות את השפעתם של גנים שונים על תופעות שונות. ישנם כיום ארסנלים של מאות זנים טהורים, המשמשים למחקר מדעי, של מספר מינים דוגמת עכבר, ארבידופסיס (צמח), סי אלגנס (תולעת) זבוב דרוזופילה ועוד. זנים אלו מהווים בסיס למחקר גנטי רב ופורה. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
גיתי פאשאאי

גיתי פאשאאי (בפרסית: گیتی پاشایی; 13 ביוני 1940 – 7 במאי 1995) הייתה זמרת, שחקנית ומלחינה איראנית. נמנית בין הזמרים האיראניים המוכרים ביותר בשלהי שנות ה-60 עד שנות ה-70. פאשאאי נולדה ב-13 ביוני 1940 בטהרן, באיראן. את אהבתה למוזיקה ירשה מסבה, ג'אפר מנסורי, מוזיקאי ונגן איראני. היא למדה במספר כיתות אמן בשנותיה הראשונות, והמשיכה את לימודי המוזיקה שלה בניו יורק, שם קיבלה במקביל דיפלומה באדריכלות. בשנת 1979, בעקבות המהפכה האיראנית, לא אושר לנשים לשיר בפרהסיה, ועל כן נאלצה להפסיק להקליט שירים. עם זאת, הלחינה פסקולים רבים לסרטים איראניים רבים. כמלחינה, עבדה רוב הזמן עם בעלה, מסעוד קימיאי, במאי קולנוע. פאשאאי נישאה למסעוד קימיאי בשנת 1969. בשנות ה-80 עברה להמבורג שבגרמניה, שם חקרה את תחום מוזיקת הכנסיות ואת המוזיקה הקלאסית בתקופת הבארוק. הזוג התרגש ב-1991. היא נפטרה מסרטן השד בטהרן, ב-7 במאי 1995. Miravam & Ye Del Daraam‏ (1969) Be Man Nakhand & Nemikham Doroogh Begi‏ (1969) Tasbih-e Sad Dooneh & Gol-e Maryam‏ (1971) Shadi Ba Man Ghahre & Rizeh Rizeh‏ (1971) Ki Migeh Donya Ghashange & Heyfe Harf-e Mano Del Tamoom Besheh‏ (1972) Mageh Mano Khaab Bebini & Ey Vaay Ey Vaay‏ (1973) Arezooha‏ (1976) Ghoroobe & Khoda Mehrabooneh‏ (1976) מדיה וקבצים בנושא גיתי פאשאאי בוויקישיתוף גיתי פאשאאי, במסד הנתונים הקולנועיים IMDb (באנגלית) גיתי פאשאאי, באתר Last.fm (באנגלית) גיתי פאשאאי, באתר MusicBrainz (באנגלית) גיתי פאשאאי, באתר Discogs (באנגלית) Ginsberg, Terri; Lippard, Chris (11 במרץ 2010). Historical Dictionary of Middle Eastern Cinema (illustrated, 2010 ed.). Scarecrow Press. p. 237. ISBN 9780810873643. נבדק ב-24 בנובמבר 2018. {{cite book}}: (עזרה)
סחר (זמרת)

סחר מוקדס (בפרסית: سحر مقدس; נולדה ב-4 בדצמבר 1985) היא זמרת, מוזיקאית ורקדנית איראנית. היא התפרסמה בזכות תרומתה למוזיקת הפופ הפרסית. סחר נולדה בטהרן, בירת איראן. אביה היה יליד המקום, ואילו אמה הייתה תושבת סמנאן. סחר התעניינה במוזיקה כבר מגיל צעיר ומשפחתה עודדה אותה ללמוד שיעורי פיתוח קול וסולפג' אצל המוזיקאי מוחמד נורי. היא קיבלה תואר ראשון באמנויות מאוניברסיטת טהרן. סחר הופיעה באירועים לנשים בלבד במסגרת מדיניות ההפרדה המגדרית של ממשלת איראן. בשנת 2004 עזבה את איראן ועברה לאיחוד האמירויות הערביות, שם התאזרחה. בשנת 2012 הוציאה את הסינגל "To Nabashi", שהפך ב-2017 ללהיט בינלאומי. הווידאו קליפ של "Ey Vay" צבר כ-24 מיליון צפיות ביוטיוב – הסרטון הנצפה ביותר של חברת התקליטים Radio Javan.‏ 2021: Almas מדיה וקבצים בנושא סחר בוויקישיתוף סחר, ברשת החברתית אינסטגרם סחר, באתר ספוטיפיי "سحر: طلوع یک ستاره پاپ تازه در دوبی" [Sahar: The rise of a new pop star in Dubai]. BBC News فارسی (בפרסית). 2014-12-02. ארכיון מ-2020-07-24. נבדק ב-2020-07-24. "بیوگرافی سحر مقدس خواننده و همسرش + داستان زندگی" [The biography of singer Sahar Moghadass]. Photokade (בפרסית). ארכיון מ-2020-07-24. נבדק ב-2020-07-24. "سحر مقدس | بیوگرافی سحر خواننده | عکس های سحر خواننده و همسرش". مجله تاپ‌ناز‌ (בפרסית). 2019-04-03. ארכיון מ-2020-07-24. נבדק ב-2020-07-24. "Tehran Magazine Issue # 1050 Sahar is a well known Iranian Pop singer – TEHRAN MAGAZINE Official Website". Tehran Magazine (באנגלית אמריקאית). ארכיון מ-2020-07-24. נבדק ב-2020-07-24. "Radio Javan Channel - Top videos". YouTube. נבדק ב-2022-02-04.
גריגור נאצ'וביץ'

גרירגור דימיטרוב נאצ'וביץ' (בבולגרית: Григор Димитров Начович;‏ 22 בינואר 1845, סבישטוב, האימפריה העות'מאנית – 4 בינואר 1920, סופיה, ממלכת בולגריה) היה כלכלן, דיפלומט ופוליטיקאי בולגרי, אשר בשלהי המאה ה-19 כיהן שלוש פעמים כשר החוץ של נסיכות בולגריה. גריגור נאצ'וביץ' נולד בסבישטוב. הוא למד בבית הספר למסחר בווינה ובהמשך רכש השכלה אקדמית בכלכלה פוליטית בפריז. במהלך המלחמה העות'מאנית-רוסית (1877–1878) התלווה למטה הכללי של צבא האימפריה הרוסית. לאחר עצמאות בולגריה נמנה עם חברי המפלגה השמרנית. הוא כיהן כשר האוצר הראשון של בולגריה בממשלתו של טודור בורמוב. בין 1879–1880 כיהן כשר החוץ של נסיכות בולגריה, ב-1882 כיהן כשר הפנים של הנסיכות, בין השנים 1886–1887, 1894–1896 כיהן שוב כשר החוץ של הנסיכות ובהמשך בין פברואר ליולי 1896 כיהן כשר המסחר והחקלאות. בתווך בין 1885–1886 כיהן כציר דיפלומטי לממלכת רומניה. בין 1899–1900 כיהן כשר המסחר והחקלאות. בין 1903–1906 כיהן כנציג דיפלומטי של בולגריה לאימפריה העות'מאנית. ב-30 ביוני 1896 ביקר בבולגריה בנימין זאב הרצל בדרכו חזרה מקונסטנטינופול לווינה לאחר שניסה ללא הצלחה להתקבל לשיחה אצל הסולטאן עבדול חמיד השני. בנוסף לאירועים הקהילתיים בקרב יהדות סופיה ובהם מפגש עם ראשי הקהילה, נועד הרצל בערבו של אותו היום לפגישה רשמית עם השר נאצ'וביץ'. ביומנו מתאר הרצל את מהלך הפגישה ככזו שבה שטח את טענות הקהילה היהודית בסופיה על כוונת הממשלה להפקיע את אדמת בית הכנסת. עוד אמר הרצל ש-500 שנים עמד בית הכנסת על תילו, ומסתבר שהבולגרים פחות סבלניים מהטורקים. לדברי הרצל השר נאצ'וביץ' הבטיח לטפל בסוגיה ולהסדיר אותה בצורה הראויה. גריגור נאצ'וביץ' הלך לעולמו ב-4 בינואר 1920. מדיה וקבצים בנושא גריגור נאצ'וביץ' בוויקישיתוף ברקע הדברים: בית הכנסת ובית הקברות היהודי הישן שכנו בשכונת "וְזְרָאזְ'דָנֶה"(אנ') (בבולגרית: Възраждане) בסמוך לכיכר וְזְרָאזְ'דָנֶה במתחם גדול השוכן בימינו שבין שדרות אלכסנדר סטמבוליסקי, שדרות חריסטו בוטב ורחוב פּוֹסִיטָאנוֹ. בסוף המאה ה-19 הופקעו שטחי בית הכנסת ובית הקברות היהודי הישן מרשות הקהילה ונסגרו. במקום החלה תנופת בנייה של בתי מגורים ובית הכנסת ובית הקברות נהרסו בהדרגה. ב-1898 נחנך בית הקברות המרכזי בסופיה ובו חלקה יהודית והקבורה הועברה לשם, וב-1909 נחנך בית הכנסת בסופיה. שרי החוץ של בולגריה, באתר משרד החוץ של בולגריה (בבולגרית). חיים קשלס, ההסתדרות הציונית בבולגריה בשנותיה הראשונות, בתוך: אנציקלופדיה של גלויות - יהדות בולגריה, ירושלים, 1967, עמוד 128. גריגור נאצ'וביץ', באתר ru.wikisource.org (ברוסית). גריגור נאצ'וביץ' - תקציר ביוגרפי, באתר משרד האוצר של בולגריה (בבולגרית).
With the beatles

with the beatles (עם הביטלס) הוא אלבום האולפן השני של להקת הרוק הבריטית הביטלס. אלבום זה דומה במבנהו לאלבומם הראשון, המכיל שירים בסגנון רוקנ׳רול קלאסי. הקלטת שירי התקליט הסתיימה ביולי, אך הוא יצא רק בנובמבר 1963 על ידי חברת התקליטים פרלופון, לאחר שהחברה יצרה ציפייה בקרב המעריצים ולאחר שהתקליט הקודם מיצה את פוטנציאל המכירות שלו. באלבום שמונה יצירות מקוריות (שבע נכתבו על ידי לנון-מקרטני, והשמיני הוא השיר הראשון שנכתב על ידי ג'ורג' האריסון שמופיע באלבום של הביטלס) ושישה קאברים. אף שיר לא יצא קודם לכן על גבי תקליטון, אך רוב השירים היו חלק מרפרטואר ההופעות של הביטלס בשנים קודמות. רוב השירים מתוך האלבום יצאו לאור גם באלבום המקביל בארצות הברית Meet The Beatles! ב-20 בינואר 1964, והשירים הנותרים שלא יצאו באלבום זה, יצאו באלבום הבא שלהם בארצות הברית, The Beatles' Second Album. with the beatles נשאר בראש מצעד הפזמונים במשך 21 שבועות, והוא בא ישירות אחרי האלבום Please Please Me, כך שהביטלס כבשו את ראש מצעד הפזמונים 51 שבועות רצופים. צילום העטיפה, החדשני לזמנו, צולם על ידי צלם האופנה רוברט פרימן ומציג את חברי הלהקה בשחור-לבן מוצלל. עטיפה זו שיוותה ללהקה מעמד מהוגן, אמנותי וקלאסי, שונה מהתדמית הרוקנרולית הפרועה של ראשית דרכם. חברת EMI באוסטרליה לא קיבלה את עטיפת האלבום, לכן היא השתמשה בקריקטורה של הלהקה בסגנון דומה לתצלום בשחור לבן. הביטלס לא היו מודעים לכך עד שמעריצים הראו להם את העטיפה במהלך הסיור שלהם באוסטרליה. ב-26 בפברואר 1987 יצא With the Beatles על תקליטור (מונו בלבד, מס' קטלוגי CDP 7 46436 2). הוא פורסם מחדש על תקליטור חדש בגרסת סטריאו ומונו מחודשת ב־9 בספטמבר 2009. בשנת 2003 האלבום דורג במקום 420 על ידי המגזין רולינג סטון ברשימת 500 האלבומים הגדולים בכל הזמנים. כל השירים נכתבו על ידי ג'ון לנון ופול מקרטני למעט אם צוין אחרת. צד ראשון It Won't Be Long ‏(2:13) All I've Got to Do ‏(2:03) All My Loving ‏(2:08) Don't Bother Me (ג'ורג' האריסון) (2:28) Little Child ‏(1:46) Till There Was You (מרדית' וילסון) (2:14) Please Mister Postman (דובין/גארט/גארמן/בריאנברט) (2:34) צד שני Roll Over Beethoven (צ'אק ברי) (2:45) Hold Me Tight ‏(2:32) You Really Got a Hold on Me (רובינסון) (3:01) I Wanna Be Your Man ‏(2:00) Devil in Her Heart (דרפקין) (2:26) Not a Second Time ‏(2:07) (Money (That's What I Want (ברדפורד/גורדי) (2:50) הביטלס ג'ון לנון - שירה ראשית, הרמונית ורקע, גיטרת קצב, מפוחית, מחיאות כפיים, גיטרה קלאסית, גיטרה אקוסטית ב-Till There Was You, תוף מרים ב-Don't Bother Me פול מקרטני - שירה ראשית, הרמונית ורקע, גיטרת בס, מחיאות כפיים, פסנתר ב-Little Child, קלאווה ב-Don't Bother Me ג'ורג' האריסון - שירה ראשית, הרמונית ורקע, גיטרה מובילה, מחיאות כפיים, גיטרה קלאסית רינגו סטאר - תופים, טמבורין, מרקה, מחיאות כפיים, בונגו ב-Till There Was You וב-Don't Bother Me, שירה ב-I Wanna Be Your Man מוזיקאים נוספים והפקה ג'ורג' מרטין - מפיק, הוספת הסדרים, מערבל, פסנתר ב-You Really Got a Hold on Me, Money (That's What I Want), Not a Second Time נורמן סמית' - מהנדס השמע, מערבל רוברט פרימן - תצלום העטיפה מידע על האלבום With the beatles באתר MusicBrainz מידע על האלבום With the beatles באתר AllMusic האלבום With the beatles באתר Discogs האלבום With the beatles באתר ספוטיפיי התקליט באתר "תנ"ך הביטלס" (באנגלית) פרק 9 בתוכנית מסע הקסם המסתורי (Icast) סקירה מקיפה (באנגלית)
טיבור בש

טיבור בש (Basch) (בהונגרית: Bass Tibor; בודפשט, 8 בנובמבר 1909 – בודפשט, 16 בדצמבר 1973) היה צלם עיתונות יהודי-הונגרי שהיה בעל תפקידים בכירים ביותר בתחום הצילום הונגרי וממייסדי "פדרציית אמני הצילם ההונגרי" (Magyar Fotóművészek Szövetsége). טיבור בש נולד במשפחה יהודית כבנם של ליפוט בש (1876–1952) ושל מטילד שפיצר (1879–1953). משנת 1924 למד מכשירנות אופטיקה, ולאחר מכן היה חבר בארגוני שמאל שונים. ראשית, "אגודת האימון הגופני של הפועלים" (Munkás Testedző Egyesület). אחר כך בשנים 1931–1932, היה חבר ב"חוג העבודה" של לאיוש קשאק; בסביבות 1933 הצטרף ל"קבוצת מונטאז'". הוא צילם תמונות רבות של פועלים, שפורסמו בעיתונות השמאלנית ההונגרית, אך פורסמו גם מחוץ להונגריה. בתחילת שנות ה-30 של המאה ה-20 הוא נכלא בשל פעילותו בצילום חברתי. במהלך מלחמת העולם השנייה נשלח בש תחילה למחנה מעצר, שם הצליח לצלם מספר סדרות של תמונות על חיי היומיום של המחנה. עם כניסת הוורמכט להונגריה (מבצע מרגרטה) בשנת 1944 גורש ונכלא בכמה מחנות ריכוז (פלוסנבירג, ולדלאגר, מחנה מילדורף) במשך כשנה עד ששוחרר על ידי צבא ארצות הברית. ב-1945 הצטרף ל-MAFIRT (תאגיד הסרטים ההונגרי) ככתב וניהל את מדור הצילום. בשנת 1949 הפך לצלם עבור העיתון "היום ההונגרי" (Magyar Nap), בשנת 1950 עבור העיתון "עם חופשי" (Szabad Nép), וב-1954 עבור העיתון "האדמה החופשית" (Szabad Föld). בערך בזמן הזה עבד גם כצלם הפרוטוקול של מתיאש ראקושי - ראש ממשלת והמנהיג הכל יכול של הונגריה בשנים 1949–1956. הוא נעצר ב-1953 וישב שמונה חודשים בכלא ללא משפט. הוא הצטרף כחבר ל"משמר הפועלים" (Munkásőrség) מיום הקמתו ועד מותו, וביצירותיו הציג את חיי המשמר (משמר הפועלים היה ארגון חצי-צבאי שהוקם בהונגריה לאחר דיכוי המרד ההונגרי של 1956, בשליטה ישירה של המפלגה הקומוניסטית, כדי לתמוך במערכת הכוח הסוציאליסטית). בשנים 1957–1959 ערך את כתב העת "פוטו", ובין 1959 לבין 1971 היה ראש אגף ראשי בחברת סחר חוץ בשם תרבות (Kultura Külkerkesdelmi Vállalat). בשנת 1956, הוא היה אחד החברים המייסדים של פדרציית אמני הצילום ההונגרי. הוא נהרג בתאונת דרכים ב-16 בדצמבר 1973. רעייתו הייתה אנה שטיינר, בתה של רוזה שטיינר, אותה נשא ב-24 בינואר 1937 בבודפשט. גיוס חיילים (1930) עם כינור שבור (1932) רק עבור פורינט (1946) ראקושי בשדה החיטה (1947) עדר בקר המובל לשחיטה בכיכר בלהה לואיזה (1947) בין אנשי הביטחון (משפט הקרדינל מינדסנטי) (1949) 1931 • סלון קובאץ', בודפשט (עם פרנץ האר ולאיוש לנדייל) 1932 • מחיינו, סולנוק • ברטיסלאבה 1966 • 125 שנים לצילום הונגרי, בודפשט המוזיאון ההונגרי לצילום, קצ'קמט גלריית תמונות היסטורית של המוזיאון הלאומי של הונגריה, בודפשט סוכנות הידיעות ההונגרית (MTI) מסדר החירות ההונגרי דרג כסף (1957) מסדר ההצטיינות בהעבודה דרג זהב (1969) Kortárs magyar művészeti lexikon I. (A–G). Főszerk. Fitz Péter. Budapest: Enciklopédia. 1999. ISBN 963-8477-44-X Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 Magyar nagylexikon III. (Bah–Bij). Főszerk. Élesztős László, Rostás Sándor. Budapest: Akadémiai. 1994. ISBN 963-05-6821-7 "טיבור בש". artportal.hu. נתוניו במאגר המוזיאון הספרותי פטפי WALDLAGER": A CONCENTRATION CAMP IN NAZI-OCCUPIED BOBRUISK "Házasságkötési bejegyzése a Budapest VII. kerületi polgári házassági akv. 103/1937. folyószáma alatt". נבדק ב-2021-08-17.
Please Please Me

Please Please Me (אנא הנעימי לי) הוא אלבום הבכורה של להקת הביטלס. האלבום הוקלט ב-11 בפברואר 1963 בהקלטה שנמשכה 13 שעות, ויצא לאור בתאריך 22 במרץ אותה שנה. האלבום כלל גם 4 שירים שהוקלטו קודם לכן, ויצאו כאיי-סייד ובי-סייד בשני תקליטונים (Love Me Do ו-P.S. I Love באוקטובר 1962; ו-Please Please Me ו-Ask Me Why בפברואר 1963). כדי למנוע מחברת EMI להוציא שניים משירי האלבום כתקליטון נפרד, הקליטו הביטלס עוד קודם להקלטת האלבום תקליטון חדש ובו השירים From Me To You ו-Thank You Girl. התקליטון יצא ב-12 באפריל 1963, שבועיים אחרי צאת האלבום. שירי התקליט מייצגים מבחר מהשירים הטובים יותר שהיו בידי הביטלס באותה עת, ומגוון משיריהם של זמרים ולהקות שהיו אהובים עליהם, כמו השירלז, הקוקיז והמלחין ארתור אלכסנדר. חמישה מהשירים שאינם פרי עטם של הביטלס היו גרסאות רוקנרול לשירים אמריקאיים בסגנון "בניין בריל" ואחד - A Taste of Honey היה שיר ישן וסנטימנטלי שהביא פול. בשנת 2003 דורג האלבום במקום 39 על ידי המגזין רולינג סטון ברשימת 500 האלבומים הגדולים בכל הזמנים. כל השירים נכתבו על ידי ג'ון לנון ופול מקרטני, למעט אם צוין אחרת. I Saw Her Standing There ‏(2:55) Misery ‏(1:50) (Anna (Go to Him (ארתור אלכסנדר) (2:57) Chains (ג'רי גופין/קרול קינג) (2:26) Boys (לותר דיקסון/ווס פארל) (2:27) Ask Me Why ‏(2:27) Please Please Me ‏(2:03) Love Me Do ‏(2:22) שיר בסגנון מוזיקת פולק שנכתב על ידי פול מקרטני, אך הקרדיט ניתן ללנון-מקרטני P.S. I Love You ‏(2:05) Baby It's You (מאק דייוויד/ברני ויליאמס/ברט בכרך) (2:38) Do You Want to Know a Secret ‏(1:59) A Taste of Honey (בובי סקוט/ריק מרלו) (2:05) There's a Place ‏(1:52) Twist and Shout (פיל מדלי/ברט ראסל) (2:33) הביטלס ג'ון לנון - שירה, גיטרת קצב, גיטרה אקוסטית, מפוחית, מחיאות כפיים פול מקרטני - שירה, גיטרת בס, מחיאות כפיים ג'ורג' האריסון - שירה, גיטרה מובילה, גיטרה אקוסטית, מחיאות כפיים רינגו סטאר - תופים, טמבורין, מרקה, מחיאות כפיים, שירה (Boys) מוזיקאים נוספים והפקה ג'ורג' מרטין - מפיק מוזיקלי, הוספת הסדרים, פסנתר (Misery), לסטה (Baby It's You) נורמן סמית' - טכנאי קול אנדי וייט - תופים (Love Me Do ו-P.S. I Love You) מדיה וקבצים בנושא Please Please Me בוויקישיתוף מידע על האלבום Please Please Me באתר MusicBrainz מידע על האלבום Please Please Me באתר AllMusic האלבום Please Please Me באתר Discogs האלבום Please Please Me באתר ספוטיפיי האלבום Please Please Me באתר דיזר האלבום Please Please Me באתר אפל מיוזיק האלבום Please Please Me באתר טיידל התקליט באתר "תנ"ך הביטלס" (באנגלית) פרק 6 בתוכנית מסע הקסם המסתורי (Icast) סקירה מקיפה עידן בן סימון, המדריך למהפכה: 50 שנה להולדת הביטלס, באתר nrg‏, 27 במרץ 2013 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
אניטה טרוורסי

אניטה טרוורסי (בצרפתית: Anita Traversi; 25 ביולי 1937 – 25 בספטמבר 1991) הייתה זמרת שווייצרית, הידועה בזכות השתתפותה באירוויזיון 1960 ובאירוויזיון 1964. טרוורסי נחשפה לעולם המוזיקה מאביה, והחלה לשיר יחד עם תזמורת בשנות ה-50. היא אף הייתה חברה בתזמורת של ערוץ הרדיו השווייצרי בשפה האיטלקית. בשנת 1956 השתתפה בקדם השווייצרי למהדורה הראשונה של תחרות הזמר של האירוויזיון, אירוויזיון 1956. היא ביצעה את השיר "Bandanelle Ticinese", והפסידה לליס אסיה עם השירים "Refrain" ו-"Das alte Karussell".‏ אולם היא הייתה חלק ממצבת זמרות הליווי של אסיה. בשנת 1959 חתמה על חוזה הקלטות עם חברת תקליטים איטלקייה. בהמשך הוציאה לאור מספר שירים עם אדריאנו צ'לנטנו. טרוורסי ייצגה את שווייץ במספר פסטיבלי זמר, דוגמת פסטיבל סופוט בפולין, פסטיבל ריו דה ז'ניירו בברזיל ופסטיבל אורפיאוס הזהב בבולגריה. ב-29 בפברואר 1960 התקיים הקדם השווייצרי לאירוויזיון 1960, עם השיר "Cielo e terra". היא הגיעה למקום הראשון, ונבחרה לייצג את המדינה באירוויזיון. ב-29 במרץ ביצעה את שירה על בימת התחרות. היא הגיעה למקום השמיני עם חמש נקודות. טרוורסי ניסתה להתמודד פעם נוספת בקדם השווייצרי ב-1961 עם "Finalmente" (איטלקית) וב-1963 עם "Komme mit mir",‏ "Voglio vivere" ו-"La più bella canzone del mondo" (גרמנית ואיטלקית בהתאמה). ב-1964 זכתה בקדם עם השיר "I miei pensieri", ונבחר לייצג את שווייץ באירוויזיון 1964, שהתקיים ב-21 במרץ בקופנהגן. אולם הבלדה הזו לא מצאה חן בעיני השופטים, והוא דורג יחד עם שלושה שירים נוספים במקום האחרון עם אפס נקודות. בשנת 1968 הופיע בסופוט בפעם נוספת גם בתור נציגת שווייץ. היא ביצעה את השיר הפולני "Odra rzeka", והגיעה למקום השני אחרי הנציגה האיטלקייה. מאמצע שנות ה-60 זכו הקלטותיה של טרוורסי להצלחה מועטה. בתחילת שנות ה-70 פרשה מחייה הציבוריים. טרוורסי נפטרה מסיבות לא ידועות בבלינצונה ב-25 בספטמבר 1991, בגיל 54. אניטה טרוורסי, במסד הנתונים הקולנועיים IMDb (באנגלית) אניטה טרוורסי, באתר אפל מיוזיק (באנגלית) אניטה טרוורסי, באתר ספוטיפיי אניטה טרוורסי, באתר Last.fm (באנגלית) אניטה טרוורסי, באתר AllMusic (באנגלית) אניטה טרוורסי, באתר MusicBrainz (באנגלית) אניטה טרוורסי, באתר דיזר אניטה טרוורסי, באתר Yandex.Music (ברוסית) אניטה טרוורסי, באתר Discogs (באנגלית) אניטה טרוורסי, באתר Genius אניטה טרוורסי, באתר SecondHandSongs אניטה טרוורסי, באתר DNCI אניטה טרוורסי, באתר טיידל (באנגלית) ESC National Finals database 1956 ESC National Finals database 1960 ESC History 1960 "Cielo e terra" at diggiloo.net ESC National Finals database 1961 ESC National Finals database 1963 ESC National Finals database 1964 ESC History 1964 "I miei pensieri" at diggiloo.net
דיאנה ראסל

דיאנה א. ה. ראסל (באנגלית: Diana E. H. Russell; 6 בנובמבר 1938 – 28 ביולי 2020) הייתה אקטיביסטית וסופרת פמיניסטית. ראסל נולדה וגדלה בקייפטאון שבדרום אפריקה. ב-1957 היא עברה לאנגליה, וב-1961 לארצות הברית. במשך כ-45 שנים היא עסקה במחקר בנוגע לאלימות מינית כלפי נשים וילדות. היא כתבה מאמרים וספרים רבים על אונס, כולל אונס בנישואים, רצח נשים, גילוי עריות, רציחות מיזוגיניות של נשים ופורנוגרפיה. אתר האינטרנט הרשמי של דיאנה ראסל ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אגשאג'האזה

אגשאג'האזה (בהונגרית: Ágasegyháza) הוא כפר בנפת קצ'קמט שבמחוז באץ'־קישקון בדרום־מזרח הונגריה. כמו יישובים רבים באירופה, גם מספר התושבים באגשאג'האזה נמצא בירידה. בשנת 1990 חיו בכפר 1,956 תושבים, ובשנת 2021 רק 1,887 תושבים. האזור מיושב מאות שנים, היישוב עצמו היה פרוור של קצ'קמט עד שנת 1952, אז הוכרז ככפר עצמאי. מדיה וקבצים בנושא אגשאג'האזה בוויקישיתוף אתר האינטרנט הרשמי של אגשאג'האזה (בהונגרית) נתוני הכפר באתר הלמ"ס ההונגרי
בלוסג

אגשג'האזה (בהונגרית: Ballószög) הוא כפר בנפת קצ'קמט שבמחוז באץ'-קישקון במרכז הונגריה. האזור מיושב מאות שנים והכפר הוזכר לראשונה במאה ה-14, היישוב עצמו הוקם בשנת 1954 והוכרז ככפר עצמאי. מדיה וקבצים בנושא בלוסג בוויקישיתוף אתר האינטרנט הרשמי של בלוסג (בהונגרית) נתוני הכפר באתר הלמ"ס ההונגרי
פלשלאיוש

פלשלאיוש (בהונגרית: Felsőlajos) הוא כפר יחסית חדש בנפת קצ'קמט שבמחוז באץ'-קישקון במרכז הונגריה. האזור מיושב מאות שנים, אך היישוב עצמו הוקם רק בשנת 1986 והוכרז ככפר עצמאי. הכנסייה הראשונה בכפר הוקמה בשנת 2010. מדיה וקבצים בנושא פלשלאיוש בוויקישיתוף אתר האינטרנט הרשמי של פלשלאיוש (בהונגרית) נתוני הכפר באתר הלמ"ס ההונגרי
אינדיה אדמס

אינדיה אדמס (באנגלית: India Adams; 5 במרץ 1927 – 25 באפריל 2020) הייתה זמרת פלייבק אמריקאית. קולה נשמע במספר פסקולים של סרטים. השחקניות בסרט, לרבות סיד צ'ריס וג'ואן קרופורד, ביצעו ליפ סינק על מנת לסנכרן את קולה של אדמס עם תנועות השפתיים שלהן. היא הקליטה את קולות השירה של סיד צ'ריס וקרופורד בסרטים "קרון הלהקה" ו-"Torch Song" מ-1953 בהתאמה. אדמס התגורהה באנגליה בשנים 1965–1981, ובשנים 1969–1970 הייתה השחקנית מחליפה של ג'ינג'ר רוג'רס להפקת הבמה של תיאטראות וסט אנד, Mame, בתיאטרון דרורי ליין שבלונדון. בשנת 1991, יחד עם שתי זמרות פלייבק נוספות, ג'ו אן גריר ואנט וורן, הקליטה מספר שירים בסרט Voices של אלן אייכלר, בניהולו המוזיקלי של ג'ון מקדניאל. באותה השנה, לאחר שנעלמה במשך עשרים שנים מהעין הציבורית, החלה אדמס להופיע ב-Catalina Bar and Grill. עד מותה המשיכה להופיע במועדונים ובמחזות זמר. אדמס נישאה לג'ק סטנלי ב-1951, ונפטרה ב-25 באפריל 2020, בגיל 93. India Adams Sings! Comfort Me with Apples India Adams Sings Again אינדיה אדמס, במסד הנתונים הקולנועיים IMDb (באנגלית) אינדיה אדמס, באתר MusicBrainz (באנגלית) אינדיה אדמס, באתר Discogs (באנגלית) אינדיה אדמס, באתר Songkick (באנגלית) אינדיה אדמס, באתר Genius ביוגרפיה Reid, John Howard (2006) More Movie Musicals, p. 14. Lulu.com At Google Books. Retrieved 13 June 2013. Thomson, David (2008) Have You Seen...?': a Personal Introduction to 1,000 Films including masterpieces, oddities and guilty pleasures (with just a few disasters). Penguin UK At Google Books. Retrieved 13 June 2013. Quirk, Lawrence J. and William Schoell (2013) Joan Crawford: The Essential Biography, p. 170. University Press of Kentucky At Google Books. Retrieved 13 June 2013. Bret, David (2008) Joan Crawford: Hollywood Martyr, p. 274. Da Capo Press At Google Books. Retrieved 13 June 2013. "Ghost singer India Adams appears" Los Angeles Times. Retrieved 13 June 2013. Faris, Jocelyn (1994) Ginger Rogers: A Bio-Bibliography, p. 30. Greenwood Publishing Group At Google Books. Retrieved 13 June 2013. King, Susan. "Ghost singer India Adams appears." Los Angeles Times (Entertainment). January 14, 2011] Retrieved 7-20-2013.